นายกรัฐมนตรี ตรวจเยี่ยมโรงเรียนบ้านภูดิน ที่เน้นส่งเสริมให้เด็กคิดวิเคราะห์ด้วยตัวเอง โดยมีครูเป็นพี่เลี้ยง พร้อมร่วมพูดคุยกับเด็กอย่างสนุกสนาน
นายกรัฐมนตรี ตรวจเยี่ยมโรงเรียนบ้านภูดิน ที่เน้นส่งเสริมให้เด็กคิดวิเคราะห์ด้วยตัวเอง โดยมีครูเป็นพี่เลี้ยง พร้อมร่วมพูดคุยกับเด็กอย่างสนุกสนานพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจเยี่ยมโรงเรียนบ้านภูดิน (มิตรผลอุปถัมภ์) ซึ่งอยู่ในโครงการโรงเรียนร่วมพัฒนา (Partnership School) ตำบลโคกสะอาด อำเภอภูเขียว เป็นจุดสุดท้ายของการลงพื้นที่จังหวัดชัยภูมิในวันนี้ เยี่ยมชมการเรียนการสอนลักษณะการเรียนรู้จากการปฏิบัติ (Active Learning) พร้อมเยี่ยมชมนิทรรศการพัฒนาทักษะอาชีพ การสาธิตการบังคับหุ่นยนต์ (Robotics) โดยเด็กพิเศษซึ่งเป็นส่วนหนึ่งของทักษะการเขียนโปรแกรม (Coding) และเยี่ยมชมแปลงเพาะชำอ้อยของโรงเรียน โอกาสนี้ นายกรัฐมนตรีสวมหมวกซานต้าครอส พร้อมรับการ์ดอวยพร รับฟังเพลงเมอรี่คริสต์มาสและร่วมพูดคุยกับเด็กนักเรียนอย่างสนุกสนาน สำหรับโรงเรียนบ้านภูดิน (มิตรผลอุปถัมภ์) แห่งนี้ กลุ่มมิตรผลสนับสนุนและเป็นโรงเรียนที่จัดการศึกษา เน้นนักเรียนเป็นศูนย์กลาง ซึ่งนอกจากความรู้ทางวิชาการแล้ว โรงเรียนยังได้ให้ความสำคัญในการเสริมทักษะแห่งศตวรรษที่ 21 เพื่อให้นักเรียนคิดวิเคราะห์ สามารถหาคำตอบและสื่อสารนำเสนอได้ด้วยตัวเอง โดยมีครูเป็นโค้ชหรือเป็นพี่เลี้ยง พร้อมเทคโนโลยีรู้ภาษา coding (โค้ดดิ้ง) มาใช้ในการเรียนการสอนด้วยและจากแนวคิดของการพัฒนาโรงเรียนภูดิน จังหวัดชัยภูมิยังได้นำขยายผลไปสู่โรงเรียนตามสภาพแวดล้อมและบริบทของชุมชนโดยรอบ อาทิ โรงเรียนมันสำปะหลัง โรงเรียนไก่ โรงเรียนไหม